text: XXIII Trofeu Vila de Gràcia de Gimnàstica Artística es disputarà en categories femenina i masculina | Gràcia
  XXIII Trofeu Vila de Gràcia de Gimnàstica Artística es disputarà en categories femenina i masculina
  Com és habitual, la competició se celebrarà el dissabte 22 de gener al llarg del matí al pavelló del Gràcia Gimnàstic Club (c. Molist 2-4), amb entrada gratuïta.
  Aquest cap de setmana tindrà lloc la 23a edició del Trofeu Internacional Vila de Gràcia de gimnàstica artística, una cita consolidada al calendari d'aquest esport i es disputarà en les categories masculina i femenina. El lliurament de guardons que tindrà lloc a partir de les 14h.
  Aquesta tradicional cita en l'àmbit de l'esport de base reunirà joves gimnastes de diversos clubs de tota Catalunya, d'altres comunitats, que hi assisteixen per invitació.
  Cal destacar que els participants, d'edats que van des del nivell benjamí fins a juvenil, competeixen en nivell de Via Olímpica, un fet que converteix el Vila de Gràcia en una competició singular a casa nostra.
  Una competició singular
  Una de les singularitats del trofeu és que els participants competeixen en alguns dels nivells més alts de la gimnàstica: Via Olímpica. L'altra particularitat és la presència a cada edició de clubs catalans com d'arreu, la qual cosa representa per a molts una ocasió única de competir contra gimnastes d'altres indrets, a més de suposar un rodatge de cara a l'inici de la temporada oficial de competicions.